{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnošću u vezi s Nacrtom prijedloga Smjernica o referentnim vrijednostima koje koriste mirovinska društva kod ulaganja u prenosive vlasničke vrijednosne papire"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"DIJANA BOJČETA MARKOJA","Hrvatska agencija za nadzor financijskih usluga (dalje u tekstu: Hanfa) na temelju članka 15. točke 4. Zakona o Hrvatskoj agenciji za nadzor financijskih usluga (»Narodne novine« br. 140/05 i 12/12), članka 125. stavka 9. i članka 211.a Zakona o obveznim mirovinskim fondovima (»Narodne novine« br. 19/14, 93/15, 64/18, 115/18, 58/20 i 156/23), na sjednici Upravnog vijeća održanoj ___________ 2026. godine donosi","UMFO predlaže da se na popis priznatih indeksa stave sljedeći indeksi:\n• Globalni indeksi, razvijena tržišta:\n– Solactive GBS Developed Markets Large & Mid Cap\n– Bloomberg Developed Markets Large & Mid Cap\n• Globalni indeksi, tržišta u razvoju:\n– MSCI Emerging Markets\n– Solactive GBS Emerging Markets Large & Mid Cap\n– Bloomberg Emerging Markets Large & Mid Cap\n• Regionalni indeksi, Europa:\n– MSCI Europe\n– Solactive GBS Developed Markets Europe Large & Mid Cap\n– Bloomberg Europe 600\n• Regionalni indeksi, Sjeverna Amerika:\n– MSCI North America\n– Solactive GBS North America Large & Mid Cap\n– Bloomberg North America Large & Mid Cap\n• Regionalni indeksi, Azija i Oceanija:\n– MSCI Pacific\n– Solactive GBS Developed Markets Pacific Large & Mid Cap\n• Indeksi po državama, Rumunjska:\n– BET, MSCI Romania\n• Indeksi po državama, Hrvatska:\n– MSCI Croatia\n• Indeksi po državama, Slovenija:\n– SBITOP TR, MSCI Slovenia\n\nObrazloženje\nUMFO predlaže da se na listu priznatih indeksa koji na primjereni način opisuju ulaganja u globalni segment razvijenih dioničkih tržišta, uz već priznati indeks MSCI World, dodaju indeksi Solactive GBS Developed Markets Large & Mid Cap te Bloomberg Developed Markets Large & Mid Cap. Na taj način pojedina mirovinska društva mogu za značajan dio dioničkih ulaganja koristiti referentne indekse koje objavljuje isti pružatelj indeksa.\nNadalje, OMF-ovima je dozvoljeno ulaganje na dionička tržišta u razvoju (emerging markets) posrednim putem. S obzirom da u Smjernicama nisu dani indeksi kojima bi se popratila ulaganja u navedeni segment u kontekstu globalne izloženosti, već samo u kontekstu pojedinih država čija se dionička tržišta  klasificiraju kao tržišta u razvoju (Češka, Meksiko, Poljska), UMFO predlaže da se na listu priznatih indeksa dodaju indeksi koji na primjereni način opisuju ulaganja u globalni segment dioničkih tržišta u razvoju (MSCI Emerging Markets, Solactive GBS Emerging Markets Large & Mid Cap, Bloomberg Emerging Markets Large & Mid Cap). Navedeno opravdavamo činjenicom da je, u kontekstu investicijske strategije koju mirovinsko društvo želi postići za taj dio portfelja, moguće steći izloženost globalnom segmentu dioničkih tržišta u razvoju, npr. putem ETF-ova koji ulažu u prethodno navedene indekse, te da je u tom slučaju primjereno koristiti indeks koji se odnosi na globalni segment, a ne indekse koji se odnose na pojedine države.\nRazlozi predlaganja indeksa koji su pretežito regionalni (Europa, Sjeverna Amerika, Azija i Oceanija), a ne globalni ili po državama prvenstveno se odnosi na činjenicu da neko mirovinsko društvo u kontekstu investicijske strategije želi postići veću ili manju izloženost pojedinoj regiji, kao što su npr. razvijena tržišta Europe ili Sjeverne Amerike, u odnosu na izloženosti koje te regije imaju u globalnom indeksu.\nTakođer, dioničke indekse za pojedine države primjereno je koristiti ako neko mirovinsko društvo u kontekstu investicijske strategije stvori značajnu izloženost OMF-ova prema dioničkom tržištu pojedine države, kao što su to, npr., Hrvatska, Slovenija i Rumunjska. S obzirom da su za prethodno navedene države na listu priznatih indeksa stavljeni indeksi koje objavljuju matične burze u navedenim državama te da je, sukladno Smjernicama, potrebno odrediti i zamjenske indekse, UMFO predlaže da se na listu priznatih indeksa za hrvatsko i slovensko dioničko tržište stave i indeksi pružatelja indeksa MSCI Inc, kao i indeks SBITOP TR koji je identičan već priznatom indeksu SBITOP, ali uz dodatno uključivanje dividendnog prinosa. Razlog uključivanja dioničkih indeksa za rumunjsko tržište je što mirovinski fondovi već imaju uložena određena sredstva na rumunjskom tržištu te je isto uključeno u strategije ulaganja.\nNadalje, UMFO smatra da su metodologije izrade i kriteriji za odabir sastavnica pojedinih indeksa koje objavljuju pojedini pružatelji financijskih indeksa (MSCI Inc., Solactive AG, Bloomberg LP) primjereni. Pravila koja definiraju metodologiju izrade indeksa pojedinih pružatelja i način klasifikacije pojedinih država javno su dostupni, a kriteriji odabira sastavnica indeksa usporedivi su s kriterijima navedenim u Smjernicama. Također, pojedini indeksi razvijenih tržišta značajno su korelirani s već priznatim indeksima (MSCI World, Stoxx Europe 600, S&P-500, S&P/TSX 60, Nikkei 300, &P/ASX 100, S&P/NZX 10). Za tržišta u razvoju ili za tzv. rubna tržišta (frontier market) poput hrvatskog, slovenskog i rumunjskog tržišta, a s obzirom na njihovu veličinu i likvidnost, nije za očekivati da će ista zadovoljavati postavljene kriterije u Smjernicama koji su prvenstveno namijenjeni za razvijena tržišta. Međutim, UMFO smatra da su predloženi dionički indeksi za hrvatsko, slovensko i rumunjsko tržište primjereni s obzirom na sličnost u metodologiji i kriterijima za već postojeće priznate indekse za navedena tržišta."]